text: Teater fra de gode gamle dage
  28 maj 2013 kl. 14.48
  Snart bliver gamle dage genoplivet. Teatret Møllen i Haderslev og Mungo Park i Kolding har slået sig sammen om at opføre Tjenerne på Sans Souci.
  Sans Souci var en landskendt revy- og variete-scene i Kolding. Den var meget populær i 50'erne, 60'erne og 70'erne.
  I Teatret Møllens og Mungo Park Koldings version af Tjenerne på Sans Souci version byttes der rundt på stjerner og vandbærere, så det er det tidligere service-personale, der har hovedrollen.
  De to teatre har lavet en humoristisk cabaret om fordoms storhed, længsel og menneskets enestående evne til at fortrænge virkeligheden, når sandheden smerter.
  Forestillingen har premiere på Teatret Møllen i Haderslev på fredag, og den 18. juni flytter stykket til Mungo Park i Kolding.
  Se mere i TV SYD Nyheder kl. 19.30.
  